《戏效白傅体送姚删定》
宋代·范浚

倦客长年嗟久客，交游此地喜偕游。后溪水接前溪碧，小响峰连大响幽。

千里家山千里梦，一春风月一春愁。今朝共话明朝别，取醉君无不醉休。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。